laion/Wikipedia-Exotic huggingface dataset:
New to You

"New to You" (בעברית: "חדש לך") הוא שיר של הדי ג'יי הסקוטי קלווין האריס, בהשתתפות הזמרות-יוצרות האמריקאיות נורמני, טינשיי והראפר אופסט. הוא יצא לאור ב-29 ביולי 2022 בהוצאת חברת התקליטים קולומביה רקורדס כסינגל הרביעי מתוך אלבום האולפן השישי של האריס, Funk Wav Bounces Vol. 2. השיר נכתב על ידי ארבעת האמנים וג'סי רייז. "New to You" מציין את הפעם השנייה שהאריס חבר לטינשיי, בעקבות השיר שלהם "Dollar Signs" מתוך אלבום האולפן הרביעי שלו Motion ‏(2014); הוא גם חבר בעבר לנורמני במיני-אלבום המשותף שלהם שיצא בשנת 2018, Normani x Calvin Harris, שכולל את השירים "Checklist" ו-"Slow Down"; ובעבר הצטרף לאופסט ב-"Slide" מתוך אלבומו, Funk Wav Bounces Vol. 1‏ (2017). לאחר יציאתו, ביקרו את השיר בעשרות גופי תקשורת ואתרי מוזיקה שונים ברחבי העולם. השיר הולחן על ידי האריס, לצד נורמני, טינשיי, אופסט והזמרת-יוצרת ג'סי רייז. מבחינה מוזיקלית, "New to You" הוא שיר פוסט-דיסקו בהשראת R&B. בילבורד סקרו את השיר בחיוב ותיארו את סוגו המוזיקלי. סרטון השיר "New to You" באתר יוטיוב קלווין האריס, ג'סי רייז, אופסט, נורמני, טינשיי Calvin Harris - New To You (Official Audio) ft Normani, Tinashe & Offset, נבדק ב-2022-08-09 Calvin Harris Releases “New to You” f/ Offset, Normani, and Tinashe, Complex (באנגלית) Tomás Mier, Tomás Mier, Normani, Tinashe and Offset Join Calvin Harris for 'New to You', Rolling Stone, ‏2022-07-29 (באנגלית אמריקאית) Calvin Harris Shares "New To You" With Tinashe, Offset, & Normani: Listen, Stereogum, ‏2022-07-29 (באנגלית) Condé Nast, Calvin Harris, Normani, Tinashe, and Offset Unite for New Song “New to You”, Pitchfork, ‏2022-07-29 (באנגלית אמריקאית) Album Review: Calvin Harris, 'Funk Wav Bounces Vol. 2', Our Culture, ‏2022-08-08 (באנגלית בריטית) Calvin Harris Drops ’New To You,’ An R&B-Focused New Single, UPROXX, ‏2022-07-29 (באנגלית אמריקאית) Calvin Harris Releases New Song “New To You” featuring Normani, Tinashe & Offset, pm studio world wide news (ביפנית) Calvin Harris Drops Bubbly R&B Single With Normani, Tinashe and Offset | EDM.com - The Latest Electronic Dance Music News, Reviews & Artists, edm.com Katie Bain, Katie Bain, Calvin Harris Drops ‘New To You’ With Normani, Tinashe & Offset: Stream It Now, Billboard, ‏2022-07-29 (באנגלית אמריקאית)
אבגר החמישי, מלך אוסרואנה

אַבְּגָר הַחֲמִישִׁי (סורית: ܐܒܓܪ ܚܡܝܫܝܐ ܐܘܟܡܐ (אבגר חמישיא אוכמא) המאה ה-1 לפנה"ס - 50 לספירה לערך), היה מלך אוסרואנה מן השושלת האבגרית שקיבל עליו את הנצרות. מכונה גם אוכמא (בסורית ובניבי ארמית נוספים: השחור) עקב מחלת עור שבה לקה, ייתכן סוג צרעת. אף שהיסטוריונים ארמנים, דוגמת מובסס חורנאצי, מייחסים לאבגר החמישי, ולשושלת האבגרית בכלל, מוצא ארמני, הן טקיטוס, היסטוריון כמעט בן-תקופתו של אבגר, והן היסטוריונים מודרניים, משערים כי מוצא השושלת האבגרית הוא ערבי-נבטי. מובסס חורנאצי מציין גם כי אשתו הראשית של אבגר הייתה הלני המלכה, אם כי לפי יוסף בן מתתיהו היא הייתה אשתו של מונבז הראשון מחדיב. אבגר, בנו של מענו השלישי, מלך באדסה בשתי תקופות: 4 לפנה"ס–7 לספירה, אז מלך אחיו מענו הרביעי, ושוב מ-13 עד 50 לספירה. אבגר החמישי מתואר כאחד המלכים הראשונים שקיבלו עליהם את הנצרות, עת ניצר אותו אדאי מאדסה (תדאוס מאדסה), אחד משבעים השליחים. ההיסטוריון אוסביוס מקיסריה מתאר בכתביו כי בבתי הגנזים באדסה היה עותק של חלופת מכתבים בין אבגר לישו. חלופת מכתבים זו כללה את מכתבו של אבגר ותשובתו של ישו. ב-15 באוגוסט 944, קיבלה כנסיית מרים הקדושה מבלאכרנה שבקונסטנטינופול את המכתב ואת המנדיליון – פיסת בד עם העתק פניו של ישו. המכתב והמנדיליון הועברו בהמשך לכנסיית הבתולה מפארוס. סיפור זה רכש פופולריות רבה, הן בנצרות המזרחית והן בנצרות המערבית במהלך ימי הביניים. מכתבו של ישו הועתק על קלף, נחרט בשיש ובמתכת ושימש קמע. מחלופת מכתבים זו שרדו לא רק הטקסט בסורית, אלא גם תרגום ארמני, שתי גרסאות יווניות בלתי תלויות הקצרות יותר מן הטקסט הסורי ומספר תחריטי אבן. תוכן מכתבו של אבגר: אבגר, שליט אדסה, לישו הרופא הטוב שהופיע בארץ ירושלים, ברכות. שמעתי את הדיווחים על אודותיך ורפואותיך כפי שבוצעו על ידיך ללא תרופות או צמחי מרפא. הרי נאמר שאתה פוקח עיני עיוורים ומוליך את הצולעים, שאתה מחטא מצורעים ומטהר רוחות רעות ושדים, וכי אתה מרפא את המוכים במחלות ממושכות ומחייה מתים. מששמעתי את כל הדברים הללו על אודותיך, הסקתי אחד משניים: או שאתה אלוהים, שירד מן השמיים לעשות את כל הדברים הללו, או שאתה בן האלוהים. משום כך אני כותב לך בבקשה אם תוכל לטרוח ולבוא אליי ולרפא את כל החוליים שמהם אני סובל. הרי שמעתי שהיהודים מלחשים נגדך וזוממים לפגוע בך. אבל יש לי עיר קטנה מאוד, אך אצילית, אשר גדולה מספיק עבור שנינו. על כך השיב לו ישו: ברוך אתה שהאמין בי מבלי ראות אותי. הרי כתוב על אודותיי שאלה שראוני לא יאמינו בי, ואלה שלא ראוני יאמינו וייגאלו. אבל בנוגע לדברים שכתבת לי, שעליי לבוא אליך, הרי זה הכרחי עבורי לקיים את כל הדברים שלשמם נשלחתי, ולאחר שאקיימם אילקח שוב להוא ששלחני. אך אחרי שאילקח, אשלח לך את אחד משליחיי, שיוכל לרפא מחלתך ולתת לך ולבני ביתך חיים. חליפת המכתבים בין אבגר לישו קיבלה מקום גם בליטורגיה הנוצרית. הסורים מעלים את זכר ההתכתבות עם אבגר במהלך לנט. בליטורגיה הקלטית, הליבר הימנורום, מזכיר שתי שורות מן המכתב. אבגר נחשב קדוש, ולזכרו מציינים זרמים שונים בנצרות ימים וארוחות חג. הכנסייה האורתודוקסית עורכת את סעודת חגו ב-11 במאי וב-28 באוקטובר. הכנסייה הסורית-אורתודוקסית מציינת זאת ביום חמישי של השבוע השלישי של לנט. הכנסייה האפוסטולית הארמנית מציינת אותו מדי יום במיסה. מדיה וקבצים בנושא אבגר החמישי בוויקישיתוף Leclercq, Henri (1913). "The Legend of Abgar" . In Herbermann, Charles (ed.). Catholic Encyclopedia. New York: Robert Appleton Company.
באוזי

בַּאוֹזי (בסינית מפושטת: 包子, פין-יין: bāozi) או בּאוֹ (סינית מפושטת: 包, פין-יין: bāo, יוטפנג: baau1), לעיתים מכונה באן על ידי דוברי עברית, הוא סוג של לחמניית שמרים ממולאת, והיא נפוצה במטבחים סיניים שונים. הבאוזי ממולא מגוון רב של מליות, הן בשריות והן צמחוניות, ומגוון גם בשיטות הבישול והקיפול, אם כי הצורה הנפוצה ביותר של המאכל מבושלת באידוי. הבאוזי דומים למנטו מצפון סין. ניתן למצוא שני סוגי באוזי ברוב חלקי סין ואינדונזיה: דאבאו (סינית: 大包, פין-יין: Dàbāo; "לחמנייה גדולה"), בגודל של כעשרה סנטימטרים קוטר, המוגש כיחידה, ובדרך כלל נרכש לטייק אווי. הסוג השני, שיאבַּאוֹ (סינית: 小包, פין-יין: Xiǎobāo; "לחמנייה קטנה"), בגודל של כחמישה סמנטימטרים קוטר. הלחמניות הקטנות מוגשות בדרך כלל בישיבה במסעדות ובכני אידוי ייעודי המכילים 3–5 יחידות, ולצידם צלוחית חרסינה למטבלים, הכוללת בדרך כלל חומץ סיני שחור ורוטב סויה, אך ניתן לרכוש גם אותם לטייק אווי. בנוסף מוגשים סוגים שונים של משחות פלפל חריף ושום, כוסברה טרייה וכרישה, שמן שומשום, ותבלינים נוספים. הבאוזי פופולריים ברחבי סין ועשו את דרכם למטבחים של מדינות רבות אחרות באמצעות הגירה סינית. בשנת 2018 סטודיו ההנפשה פיקסאר פרסם את הסרט "באו" בבימויה של דומי שי שזכה בפרסים רבים, ביניהם בפרס האוסקר לסרט הקצר. הסרט עוסק בחוויותיה של מהגרת סינית בקנדה ובמערכת היחסים המתוחה שלה עם בנה המתבטאת דרך לחמניות הבאוזי שהיא מכינה לו. כדי לקדם את הסרט, הבמאית פרסמה את המתכון הנהוג במשפחתה ללחמניות באוזי בצורת חוברת מאוירת ובה שיחות עם אמה. הבאו המוכר ביותר- צ'אשו באו (באו במילוי חזיר צלוי) בנוסח גואנגדונג, מאודה בכלי יעודי. שיאולונגבאו בנוסח טאיוואן ממסעדת דין טאי פאנג. הכיסונים ממולאים במלית הכוללת מרק כמהין. דוכן לממכר באוזי צ'אשו באו מוגשות אפויות, בניגוד לצורה המאודה, הנפוצה יותר. מדיה וקבצים בנושא באוזי בוויקישיתוף מתכון לבאוזי מהסרט באו Phillips, C. (2016). All Under Heaven: Recipes from the 35 Cuisines of China. Ten Speed Press. p. 405. ISBN 978-1-60774-982-0. נבדק ב-5 בנובמבר 2016. {{cite book}}: (עזרה) https://thriftyjinxy.com/wp-content/uploads/2018/06/Bao-Buns-Recipe.pdf
החגיגה

החגיגה (באנגלית: The Shindig) הוא סרט הנפשה קצר אמריקאי שיצא בשנת 1930, כחלק מסדרת סרטי "מיקי מאוס". זהו הסרט הקצר העשרים של מיקי מאוס שהופק והחמישי באותה השנה. מיקי ומיני יושבים בחלק האחורי של מכונית ארוכה עמוסה בחיות חווה ומזמרים את השיר העממי "A-Hunting We Will Go", בעודם נוסעים לריקוד האסם הגדול. הוראס אוסף את קלרבל באופנוע הרעוע שלו, כשהיא יושבת במריצה המשמשת כספינת צד. במופע הריקוד, מיקי ומיני מנגנים עוד שיר עם, "Turkey in the Straw"(אנ'), כשמיני בפסנתר ומיקי בכינור. לאחר שהקהל מוחא כפיים, זוג העכברים מנגנים את שיר המשחק "Pop! Goes the Weasel"(אנ'). מיקי משתמש ביצירתיות בדלי, גיגית, שקית ואפילו בזנבה של מיני ככלי נגינה לשיר, אבל האחרונה לא מעריכה את היצירתיות שלו וסוטרת את ידו. לאחר מכן מיקי עורך מופע מינסטרל ומנגן את השיר "Old Folks at Home"(אנ') על מפוחית, בעודו רוקד סטפס. מיני ממשיכה את השיר בפסנתר, וקלרבל מבצעת ריקוד סולו אנרגטי, אליו מיקי מצטרף ולאחר מכן רוקד עם כלבת תחש, ופטרישיה פיג. בסוף הביצוע, פטרישיה קופצת ונוחתת על מיקי ומוחצת אותו בטעות. מיקי מאוס - וולט דיסני מיני מאוס - מרסלייט גארנר הוראס הורסקולר - וולט דיסני קלרבל הפרה - מרסלייט גארנר פטרישיה פיג בתחילת הסרט, קלרבל נראית קוראת את הרומן הרומנטי-ארוטי משנת 1907, "שלושה שבועות" (Three Weeks (book)). וכשהוראס מגיע לאסוף אותה, היא מיד מסתירה את הספר מתחת למיטת הקש שלה ולובשת שמלה כדי לכסות את עטיניה. ספר זה היה כל כך שנוי במחלוקת עד כדי שנאסר לצפייה באוהיו. זו הפעם הראשונה שקלרבל נראית לובשת את התלבושת שתהפוך לתלבושת האופיינית לה. הוראס, שעכשיו הוא מואנש לחלוטין, גם נראה לראשונה בתלבושת האופיינית שלו, עם כובע באולר ועול סביב צווארו; הוא כבר לא הולך כמו סוס, ובמקום זאת הוא נוהג על אופנוע כדי לקחת את קלרבל לריקוד. סצנת סולו המפוחית של מיקי הונפשה על ידי וילפרד ג'קסון, שגם ביצע את השיר בפסקול. הסצנה בה מיקי רוקד עם פטרישיה פיג תופיע שוב בסרט המצויר "המסיבה הנהדרת" משנת 1932. עיתון חדשות הקולנוע "The Film Daily" ומגזין וראייטי נתנו ביקורות פושרות לסרט בטענה שהוא די ממוצע ולא מתעלה על קודמיו. "החגיגה", במסד הנתונים הקולנועיים IMDb (באנגלית) "החגיגה", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 63. ISBN 978-3-8365-5284-4. Grob, Gijs (2018). "The Shindig". Mickey's Movies: The Theatrical Films of Mickey Mouse. Theme Park Press. ISBN 978-1683901235. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה) "Regulated Rodent". Time. 16 בפברואר 1931. {{cite journal}}: (עזרה), quoted in Apgar, Garry, ed. (2014). A Mickey Mouse Reader. University Press of Mississippi. ISBN 978-1628461039. Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 63. ISBN 978-3-8365-5284-4. "Reviews of Sound Shorts". The Film Daily: 13. 14 בספטמבר 1930. נבדק ב-23 בפברואר 2020. {{cite journal}}: (עזרה) "Talking Shorts". Variety: 23. 7 בינואר 1931. נבדק ב-23 בפברואר 2020. {{cite journal}}: (עזרה)
אלוון (תעופה)

אלוון (באנגלית: Elevon) הוא משטח היגוי עיקרי במטוסים המשלב פעולה של מאזנות והגאי גובה. המשטח אופייני למטוסים בהם הכנף נמשכת עד זנב כלי הטיס ללא מייצבי גובה. ספציפית, המשטחים אופייניים למטוסי כנף דלתא ללא זנב. המשטח פועל בדומה להגה גובה בעת פקודה בעלרוד – נעים יחדיו מעלה ומטה, אבל גם עובד בצורה הפרשית (ימין נגד השמאלי) בעת פקודה בגלגול. במטוסים בעלות מערכות היגוי מכניות פעולת המשטח מתואמת בעזרת מערבל הגאים. ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
יחסי אפגניסטן–הודו

יחסי אפגניסטן–הודו הם היחסים הדיפלומטיים בין אפגניסטן להודו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנות ה-80, הפכה הרפובליקה של הודו למדינה היחידה בדרום אסיה שהכירה ברפובליקה הדמוקרטית הפרו-סובייטית של אפגניסטן. בשנות ה-90 נפגעו היחסים בין המדינות עקב עליית הטליבאן (האמירות האסלאמית של אפגניסטן) שעלו לשלטון כתוצאה ממלחמת האזרחים באפגניסטן. הודו השתתפה בהפלת משטר הטליבאן והפכה לספקית האזורית הגדולה ביותר של סיוע הומניטרי לאפגניסטן. הודים מעורבים בפרויקטים שונים של בנייה במסגרת תוכנית השיקום של אפגניסטן. פקיסטן מאשימה את סוכנות הביון ההודית אגף מחקר וניתוח בכך שהיא תורמת ליצירת תדמית שלילית של פקיסטן ומעורבת בהכשרת המורדים. האשמות אלו הוכחשו על ידי הודו וארצות הברית, למרות העובדה שארצות הברית היא בעלת ברית היסטורית של פקיסטן. ב-7 ביולי 2008 נערכה מתקפת טרור בקאבול, היעד של הפיגוע היה שגרירות הודו. כתוצאה מהתקיפה נהרגו 58 בני אדם, יותר מ-100 נפצעו בדרגות חומרה שונות. ב-8 באוקטובר 2009, טרוריסטים תקפו שוב את שגרירות הודו בקאבול. כתוצאה מהתקיפה נהרגו 17 בני אדם, עוד 63 נפצעו בדרגות חומרה שונות. הטליבאן לקח אחריות על שני הפיגועים. לאחר האירועים הללו, משרד החוץ של אפגניסטן הצהיר כי הודו היא מדינה אחות ושום אויב לא יכול להרוס את היחסים ביניהם. בשנת 2011, היחסים בין אפגניסטן להודו קיבלו תנופה חזקה לפיתוח בקשר לחתימת הסכם השותפות האסטרטגית, אשר היה ההסכם הבילטרלי הראשון בין אפגניסטן מאז הפלישה הסובייטית ב-1979. בשנת 2010 פרסמה גאלופ נתונים ש-75% מהאפגנים מרגישים טוב יותר לגבי הודו מאשר ארצות הברית וסין, ו-50% מהאפגנים מביעים שביעות רצון מלאה מהמדיניות של הודו, שהיא הדירוג החיובי ביותר להודו מבין כל מדינות אסיה-פסיפיק. בנובמבר 2023 הודיעה שגרירות אפגניסטן בדלהי כי תפסיק להעניק שירות, עקב "קשיים נמשכים" מהודו. אפגניסטן מחזיקה בהודו שגרירות בניו דלהי וקונסוליות במומבאי והיידראבאד. הודו מחזיקה באפגניסטן שגרירות בקאבול וקונסוליה כללית בקנדהאר. מדיה וקבצים בנושא יחסי אפגניסטן–הודו בוויקישיתוף אפגניסטן, יחסי-חוץ, הודו, דף שער בספרייה הלאומית Afghanistan embassy shuts down in Delhi over 'persistent challenges from India', India Today, ‏24 בנובמבר 2023 שגרירות הודו באפגניסטן אתר הקונסוליה
יחסי אוסטרליה–נמיביה

יחסי אוסטרליה–נמיביה הם יחסי החוץ בין אוסטרליה ונמיביה. שתי המדינות כוננו יחסים דיפלומטיים בשנת 1990, לאחר שנמיביה קיבלה את עצמאותה מדרום אפריקה. אוסטרליה הייתה תומכת פעילה בדה-קולוניזציה השלווה של נמיביה, הפכה לחברה במועצת האומות המאוחדות בנושא נמיביה ב-1974 ותרמה מהנדסים צבאיים לכוח UNTAG מטעם האומות המאוחדות, כוח שתפקידו היה ללוות ולפקח על מעבר רגוע לעצמאות נמיביה, בשנים 1989–1990. המושלת הכללית האוסטרלית קוונטין ברייס ערכה ביקור ממלכתי בנמיביה במרץ 2009 כדי לקדם את היחסים הבילטרליים. אוסטרליה מיוצגת בנמיביה באמצעות הנציבות העליונה שלה בפרטוריה שבדרום אפריקה, ובנוסף מחזיקה קונסוליה כללית בווינדהוק. נמיביה מחזיקה באוסטרליה קונסוליה כללית בסידני. מדיה וקבצים בנושא יחסי אוסטרליה–נמיביה בוויקישיתוף נמיביה באתר משרד החוץ האוסטרלי
יחסי בוטסואנה–בנגלדש

יחסי בוטסואנה–בנגלדש הם היחסים הבילטרליים של בנגלדש ובוטסואנה. בנגלדש ובוטסואנה גילו עניין להרחיב את הפעילות הכלכלית בין שתי המדינות ונקטו בצעדים הדרושים בהקשר זה. בוטסואנה דחקה בבנגלדש להקים תעשיות טקסטיל במיזם משותף במדינה. בוטסואנה גם ביקשה את עזרתה של בנגלדש בפיתוח מגזר התרופות שלה. בשנת 2009, משלחת עסקית מבנגלדש בראשות Fazlul Haque, הנשיא לשעבר של איגוד יצרני ויצואני הסריגים בבנגלדש (BKMEA), ביקרה בבוטסואנה כדי לבחון דרכים אפשריות להגדלת הסחר וההשקעות הדו-צדדיות. באותה שנה נחתם הסכם מזכרות בין בנגלדש ובוטסואנה לקידום שיתוף פעולה בבניית יכולת, חילופי מידע כלכלי ומסחרי, פיתוח יצוא, בניית תדמית והשקעות בארגונים קטנים ובינוניים (SMME). בשנת 2013, משלחת נוספת ממשרד המסחר של בנגלדש ערכה ביקור רשמי בבוטסואנה. בוטסואנה הציעה לחתום על הסכם בתחומי הספורט והתרבות עם בנגלדש. נשיא בוטסואנה לשעבר, פסטוס מוגאה, הביע את רצונו לקבל את תמיכתה ושיתוף הפעולה של בנגלדש בפיתוח איכות הקריקט של בוטסואנה. בוטסואנה גם הדגישה על העסקת חקלאים בנגלדשים בבוטסואנה כדי לפתח את המגזר החקלאי שלה. כ-20,000 עובדים בנגלדשים, כולל רופאים, אחיות ומהנדסים, הועסקו בבוטסואנה החל משנת 2013. "Botswana shows interest to recruit Bangladeshi professionals, import goods". The Financial Express. Dhaka. אורכב מ-המקור ב-29 בספטמבר 2008. נבדק ב-10 במרץ 2014. {{cite news}}: (עזרה) "BKMEA urges strong lobbying for South African market". The Daily Star. 13 באוקטובר 2009. נבדק ב-21 ביולי 2020. {{cite news}}: (עזרה) "Botswana, Bangladesh exporters sign accord". Ministry of Foreign Affairs & International Cooperation, Republic of Botswana. אורכב מ-המקור ב-10 במרץ 2014. נבדק ב-10 במרץ 2014. {{cite news}}: (עזרה) "Commerce ministry to assess official trade tours". Dhaka Tribune. נבדק ב-10 במרץ 2014. {{cite news}}: (עזרה) "Delegation returns without any substantial outcome". New Age. Dhaka. נבדק ב-10 במרץ 2014. {{cite news}}: (עזרה)
עונת 2022/2023 בליגת האלופות לנשים

עונת 2022/2023 בליגת האלופות לנשים של אופ"א היא העונה ה-22 של אליפות אירופה למועדוני נשים הנערכת על ידי אופ"א, והעונה ה-14 מאז מיתוגה מחדש כליגת האלופות לנשים. זוהי המהדורה השנייה של הטורניר הכוללת שלב בתים. הגמר ייערך באצטדיון פיליפס באיינדהובן, הולנד. המנצחת תעפיל אוטומטית לשלב הבתים של עונת 2023/2024. מחזיקת הגביע היא אולימפיק ליון. מספר הקבוצות המעפילות לתחרות מכל מדינה נקבע לפי דירוג אופ"א לליגות נשים. ליגות המדורגות במקומות 1–6 שולחות 3 נציגות. ליגות המדורגות במקומות 7–16 שולחות 2 נציגות. כל יתר החברות באופ"א (למעט רוסיה) שולחות נציגה אחת. מחזיקת הגביע בעונת 2021/2022 מקבלת מקום, אם לא העפילה דרך הליגה המקומית. להתאחדות החברה באופ"א חייבת להיות ליגת נשים המשוחקת ב־11 שחקניות על מנת לשלוח נציגות לליגת האלופות. נכון לעונה זו, 52 מתוך 55 ההתאחדויות החברות באופ"א עומדות בכללים אלו, כאשר היוצאות מן הכלל הן אנדורה (מועדון אחד המשחק בספרד), ליכטנשטיין (3 מועדונים המשחקים בשווייץ) וסן מרינו (מועדון אחד המשחק באיטליה). לוח הזמנים של הטורניר הוא כדלהלן. מארחת: פומוריה מארחת: פאוק מארחת: ספליט מארחת: אפולון לימסול מארחת: UKS SMS לודז' מארחת: יובנטוס מארחת: אולימפיה קלוז' מארחת: טוונטה מארחת: ליובוטן מארחת: ברז'ניצה מארחת: ספרטק סובוטיצה מארחת: גלאזגו סיטי מארחת: רוזנבורג מארחת: פורטונה יירינג מארחת: ריאל מדריד הגרלת שלב הנוקאאוט תתקיים ב-10 בפברואר 2023. הסיבוב הראשון התקיים ב-21–22 במרץ, והסיבוב השני ב-29–30 במרץ. הסיבוב הראשון התקיים ב-22–23 באפריל, והסיבוב השני ב-29–30 באפריל. הגמר נערך ב-3 ביוני 2023 באצטדיון פיליפס שבאיינדהובן, הולנד. עונת 2022/2023 בליגת האלופות עונת 2022/2023 בליגה האירופית עונת 2022/2023 בליגה האזורית מדיה וקבצים בנושא עונת 2022/2023 בליגת האלופות לנשים בוויקישיתוף אתר האינטרנט הרשמי של עונת 2022/2023 בליגת האלופות לנשים "Womens Champions league dates access list full guide". UEFA. 3 במאי 2022. {{cite web}}: (עזרה) "Women's Champions League quarter-final and semi-final draw". Union of European Football Associations. 22 בדצמבר 2022. אורכב מ-המקור ב-22 בדצמבר 2022. נבדק ב-22 בדצמבר 2022. {{cite web}}: (עזרה)
לודוויגספורשטאדט-איזרפורשטאדט

לודוויגספורשטאדט-איזרפורשטאדט (בגרמנית: Ludwigsvorstadt-Isarvorstadt) הוא רובע בעיר מינכן. הרובע משתרע על פני 4.4 קמ"ר. נכון לשנת 2022 הכיל הרובע 51,644 תושבים. פסטיבל הבירה הנודע אוקטוברפסט, אשר מהווה נדבך חשוב בתרבות הבווארית, נערך מדי שנה באזור זה של מינכן מאמצע ספטמבר עד יום א' הראשון של אוקטובר. הפסטיבל, הנחשב לגדול בעולם מבחינת מספר המשתתפים, נמשך כ-16 ימים והוא . מוקדי עניין בולטים בתחום הרובע: המוזיאון הגרמני - אחד המוזיאונים הגדולים בעולם בנושאי מדע וטכנולוגיה. במוזיאון ישנם כ-28,000 מוצגים. הגרטנרפלאץ - כיכר עירונית פופולרית מתחם טרזינוויזה (אנ') - בה נערך מדי שנה פסטיבל הבירה אוקטוברפסט המוזיאון הגרמני פסטיבל הבירה "אוקטוברפסט" הגרטנרפלאץ מתחם טרזינוויזה אתר האינטרנט הרשמי של לודוויגספורשטאדט-איזרפורשטאדט (בגרמנית) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
מאיר ברלינר

מאיר ברלינר (בהערכה 1900, בואנוס איירס, ארגנטינה – 11 בספטמבר 1942, מחנה ההשמדה טרבלינקה, פולין) היה אזרח ארגנטינאי ממוצא יהודי, אשר ביצע ב-11 בספטמבר 1942 מעשה של התנגדות יחיד על ידי כך שפצע אנושות את קצין ה-SS מקס ביאלה במחנה ההשמדה טרבלינקה והביא למותו, מה שהפך למקרה הראשון מסוגו במחנה ההשמדה. הפרטים הביוגרפיים המעטים הידועים עליו מגיעים מעדויותיהם של אסירים אחרים במחנה, לרבות כך שהיה אזרח ארגנטינה ולרוע מזלו שהה בפולין על מנת לבקר את משפחתו בדיוק כשפרצה המלחמה, הוא גורש מוורשה, וכי היה נשוי ואב לבת. אשתו ובתו נרצחו בתאי הגזים עם הגעתם לטרבלינקה בזמן שהוא נבחר לעבודות כפייה. בערב ה-11 בספטמבר 1942, בתום יום עבודה מפרך, נבחר ברלינר יחד עם עוד מספר אסירים להיות מוצא להורג דבר שקרה לעיתים קרובות במחנה. או אז התנפל על שומר האס אס מקס ביאלה שערך את הסלקציה ודקר אותו, מה שהביא לפציעתו האנושה. עם מעשה זה, ברלינר גרם להלם ובלבול בקרב האסירים והשומרים אוקראינים, שחששו שמרד קולקטיבי יפרוץ נגדם כעת. ברלינר לא ניסה להימלט, אלא נשאר במקום. עדים מספרים שהוא פתח בשלווה את הז'קט שלו כדי לחשוף את חזהו ואמר "בבקשה, אני לא מפחד. הם יכולים להרוג אותי." הוא נהרג מיד במכות קתות רובים. הייתה זו הפעם הראשונה שקצין אס אס נהרג במחנה השמדה. סיפורו של מאיר ברלינר זכה לפרסום נרחב ונלקח כאידיאל שיבואו בעקבותיו מרד בגטו ורשה ומרד האסירים הכללי שהתרחש בטרבלינקה ב-2 באוגוסט 1943 "Meir Berliner - A Brave act of Resistance at Treblinka - Revolt & Resistance www.HolocaustResearchProject.org". www.holocaustresearchproject.org. נבדק ב-8 במאי 2020. {{cite web}}: (עזרה) "La historia del argentino que mató a un soldado nazi en un campo de exterminio y se volvió leyenda". Jorge Fernández Díaz (בספרדית). 7 במאי 2020. נבדק ב-8 במאי 2020. {{cite web}}: (עזרה) de 2020, Por Milton Del Moral 21 de abril. "El enigmático argentino que mató a un soldado nazi en un campo de exterminio y se convirtió en leyenda". Infobae (בEuropean Spanish). נבדק ב-8 במאי 2020. {{cite web}}: (עזרה) "Marcia Ras cuenta la historia de Meir Berliner: un prisionero argentino que se convirtió en leyenda". RadioCut (בספרדית). נבדק ב-8 במאי 2020. {{cite web}}: (עזרה) "Commanders and Staff at Treblinka". www.jewishvirtuallibrary.org. נבדק ב-8 במאי 2020. {{cite web}}: (עזרה) Clarín.com. "El prisionero argentino que mató a un soldado nazi". www.clarin.com (בספרדית). נבדק ב-8 במאי 2020. {{cite web}}: (עזרה) "Topography of the camp – Muzeum Treblinka" (באנגלית אמריקאית). נבדק ב-8 במאי 2020. {{cite web}}: (עזרה) "El prisionero argentino que mató a un soldado nazi". La Otra Pagina Noticias (בספרדית). נבדק ב-8 במאי 2020. {{cite web}}: (עזרה) "Final Solution: Resistance". cghs.dadeschools.net. נבדק ב-8 במאי 2020. {{cite web}}: (עזרה) de 2019, Por Eduardo AnguitaDaniel Cecchini2 de Agosto. "A 76 años de la fuga de Treblinka: la heroica historia del único grupo de prisioneros judíos que logró escapar de un campo de exterminio nazi". infobae (בEuropean Spanish). נבדק ב-8 במאי 2020. {{cite web}}: (עזרה)
היצינג

היצינג (בגרמנית: Hietzing) הוא רובע בעיר וינה. הרובע ממוקם בקצה המערבי של העיר, בסמוך ליער ווינרוואלד. ומשתרע על פני 37.70 קמ"ר. נכון לשנת 2016 הכיל הרובע 53,829 תושבים. מוקדי עניין בולטים בתחום הרובע: ארמון שנברון - ארמונם של קיסרי אוסטריה. כיום הוא מחשובי אתרי התיירות של המדינה ואתר מורשת עולמית מטעם אונסק"ו. גן החיות שנברון פארק שנברון בית הקברות היצינגר - עם המפורסמים שנקברו בבית הקברות נמנים גוסטב קלימט ואנגלברט דולפוס ארמון שנברון גן החיות שנברון אתר האינטרנט הרשמי של היצינג (בגרמנית)
אדם סינגולדה

אדם סינגולדה (נולד ב-6 בספטמבר 1981) הוא יזם טכנולוגיה ואיש עסקים ישראלי. המייסד והמנכ"ל של טבולה.קום, אחת מחברות הפרסום באינטרנט הגדולות בעולם, אשר הונפקה בבורסת נאסד"ק בשנת 2021 לפי שווי של כ-2.6 מיליארד דולר. סינגולדה, ששירת ביחידת הצופן בצבא ההגנה לישראל, ב-2007 הקים יחד עם חבריו את טאבולה (Taboola), חברה שעוסקת בהמלצות תוכן באתרים מהמובילים בעולם. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר. ביולי 2021, הודיעה החברה על רכישת חברת האי-קומרס קונקסיטי (Connexity) ב-800 מיליון דולר, שהיא אחת הרכישות הגבוהות ביותר שעשתה חברת סטארט-אפ ישראלית. בשנת 2021, הנפיק סינגולדה את טאבולה לפי שווי של כ-2.6 מיליארד דולר בבורסת נאסד"ק. סינגולדה מתגורר בניו יורק, אב לשני ילדים ונשוי לוויקטוריה ילידת פולין. אביו הוא הגיטריסט אבי סינגולדה. אתר האינטרנט הרשמי של אדם סינגולדה (באנגלית) אדם סינגולדה, ברשת החברתית פייסבוק אדם סינגולדה, ברשת החברתית אקס (טוויטר) אדם סינגולדה, ברשת החברתית אינסטגרם אדם סינגולדה, ברשת החברתית LinkedIn דיאנה בחור ניר ומאיר אורבך, "הלכנו בין זאבים כל הזמן, רק לא ידענו שהם שם", באתר כלכליסט, 4 באפריל 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גילעד אלטשולר

גילעד אלטשולר (נולד ב-3 בינואר 1962) הוא איש עסקים ומנהל השקעות ישראלי. המייסד והמנכ"ל של בית ההשקעות אלטשולר שחם, שמנהל השקעות בהיקף של כ-180 מיליארד ש"ח (נכון ל-2024). אלטשולר נולד וגדל ברחובות. שירת בחיל הקשר בצבא ההגנה לישראל. ב-1990, בגיל 27, ייסד אלטשולר את אלטשולר שחם, יחד עם קלמן שחם. בשנת 2010 רכשה אלטשולר שחם את בית ההשקעות "רמקו" מידי איש העסקים רמי רחימי עבור 25 מיליון שקלים. במאי 2021 בעסקה שזכתה להד נרחב, השלימה אלטשולר-שחם את רכישת השליטה בפסגות מקרן אייפקס, תמורת 910 מיליון שקלים. בית ההשקעות אלטשולר שחם בשליטתו תומך בספורט באמצעות מתן חסות למגוון ספורטאים יחידניים (כולל ספורטאים פאראלימפים), מועדונים ונבחרות, בשורה ארוכה של ענפים. כמו כן תומך בית ההשקעות בעמותת "ערכים בספורט", הפועלת לשיפור תרבות המשחק בישראל, צמצום האלימות במגרשים וסיוע לספורטאים צעירים לשפר את הישגיהם גם בתחומי חיים אחרים, דרך הקניית ערכי מנהיגות וכלים מעשיים לשיפור עצמי. אלטשולר נשוי לחן ואב לשלושה ילדים. גילעד אלטשולר: מגדל הכבשים שהקים את אלטשולר-שחם, באתר אייס, 14 ביוני 2022 נועם בר, אקזיט לרחימי: אלטשולר שחם ירכוש את בית ההשקעות רמקו בעבור 25 מיליון שקל, באתר TheMarker‏, 15 בספטמבר 2010 עירית אבישר , גולן חזני, בלעדי לכלכליסטהושלמה עסקת פסגות-אלטשולר שחם, באתר כלכליסט, 12 במאי 2021 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.